**5. разред - музичка култура, 7. недеља**

**1. час**

 Драги петаци, ове седмице ћемо се упознати са једним од најгенијалнијих композитора, а то је аустријски композитор **Волфганг Амадеус Моцарт (1756-1791)**.



Волфганг Амадеус Моцарт је рођен у Салцбургу.

Потиче из породице успешних музичара.

Отац му је био Леополд Моцарт који је као музичар радио за принца архиепископа Салцбурга.

Био је и учитељ и компоновао је по наруџбини. Волфгангова мајка се звала Ана Марија Пертл.

Имали су укупно седморо деце, али је у то време била веома велика стопа смртности деце и преживели су само Волфганг и његова старија сестра Марија Ана.

Леополд је почео да подучава свог сина када му је било само неколико година. Он запоставља посао како би се посветио свом сину и његовом образовању.

Моцарт је већ са три године знао да свира клавир, а отац га је учио да свира и виолину.

*ДЕТИЊСТВО*

Леополд је био веома посвећен улози наставника своје деце, захтевајући дисциплину и савршенство.

На срећу, брат и сестра су били веома успешни. Ускоро је Волфганг превазишао очекивања свог оца и са пет година пише своје прве композиције и показује невероватно умеће на клавиру и виолини.



ЧУДО ОД ДЕТЕТА

Отац Леополд 1762. године одводи Волфганга и Марију Ану, звану Нанерл, у двор у Минхену.

Моцарт је представљен као „чудо од детета”.

Тада му је било само шест година. После тога су наступали на двору у Паризу, Лондону и другим европским градовим

Путовања су била дуга и Волфганг се пар пута озбиљно разболео. Леополда је више бринуло богатство које му може измаћи него здравље његовог сина.

Постоје нове биографије, романи и научни радови са новим открићима о Моцарту.

Извесно је да је композитор показао да је изузетно талентован - као петогодишње дете он је већ покушао да компонује арије.  У седмој години живота сам је научио да свира на виолини и оргуљама, у осмој је компоновао сонате за клавир, а у дванаестој прву оперу.



Од менуета за клавир који је написао 1761, са само шест година,  до великог Реквијема који је компоновао пред смрт у децембру 1791. у Бечу, Моцартово стваралаштво броји око 630 разноликих дела - око 50 симфонија, седам виолинских и 25 концерата за клавир, 22 клавирске сонате и 45 виолинских соната, двадесетак опера, међу којима су "Фигарова женидба", "Чаробна фрула", "Дон Жуан", затим велики број квартета, квинтета и секстета, серенада, дивертимената... **И све то за 35 година живота**.

Јасноћа, избалансираност, транспарентност и једноставан језик хармоније главне су карактеристике његове музике. Моцарт се обично помиње, заједно са Шубертом, као композитор који је имао дар да направи чисту, једноставну и памтљиву мелодију, а за многе љубитеље музике то је његова најважнија карактеристика.

УПРКОС ВЕЛИКОМ УСПЕХУ ОВАЈ КОМПОЗИТОР ЈЕ У СИРОМАШТВУ УМРО У БЕЧУ 5. ДЕЦЕМБРА 1791. Због недостатка новца, сахрањен је на гробљу са бескућницима, а његово тело никад није пронађено.

ТЕК НАКОН СМРТИ СЛАВИЛИ СУ ГА КАО НАЈВЕЋЕГ МУЗИЧКОГ ГЕНИЈА СВИХ ВРЕМЕНА.

 Моцартова родна кућа.

 Чувене Моцарт кугле.

**2. час**

 Драги петаци, на другом часу послушајте неке од Моцартових најпознатијих композиција:

Мала ноћна музика: <https://www.youtube.com/watch?v=EaqYGdC_xSI>

Турски марш: <https://www.youtube.com/watch?v=A_THdzBnHy0>

Уживајте у музици 😉